12. ฐานะการเงินและผลการดำเนินงาน

  12.1 งบการเงิน

  12.1.1 สรุปรายงานการสอบบัญชี

รายงานผู้สอบบัญชีรับอนุญาตที่ได้ตรวจสอบงบการเงินของบริษัทสำหรับปีสิ้นสุดวันที่ 31 ธันวาคม
2552 ซึ่งตรวจสอบโดยนางสุวนีย์ กิตติปัญญางาม ผู้สอบบัญชีรับอนุญาตเลขทะเบียน 2899 บริษัท
บัญชีกิจ จำกัด ได้แสดงความเห็นว่างบการเงินดังกล่าวแสดงฐานะทางการเงินรวม ณ วันที่ 31
ธันวาคม 2552 ผลการดำเนินงาน และกระแสเงินสด สำหรับปีสิ้นสุดวันเดียวกันของบริษัท
และบริษัทย่อย โดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานผู้สอบบัญชีรับอนุญาตที่ได้สอบทานงบการเงินของบริษัทสำหรับปีสิ้นสุดวันที่ 31 ธันวาคม 2553
ซึ่งสอบทานโดยนายอธิพงศ์ อธิพงศ์สกุล ผู้สอบบัญชีรับอนุญาต ทะเบียนเลขที่ 3500 บริษัท
เอเอ็นเอส ออดิท จำกัด ได้แสดงความเห็นว่างบการเงินดังกล่าวแสดงฐานะทางการเงินรวม ณ
วันที่ 31 ธันวาคม 2553 ผลการดำเนินงาน และกระแสเงินสด สำหรับปีสิ้นสุดวันเดียวกันของบริษัท
และบริษัทย่อย โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  12.1.2 ตารางสรุปฐานะการเงินและผลการดำเนินงานสำหรับงบการเงินงวดบัญชีสิ้นสุดวันที่ 31
  ธันวาคม ปี 2550 – 31 ธันวาคม ปี 2553

[]

หมายเหตุ: - บริษัทมีการเปลี่ยนบริษัทผู้สอบบัญชีในปี 2553
ทำให้มีการจัดประเภทบัญชีใหม่ในงบการเงินสำหรับปีสิ้นสุดในวันที่ 31 ธันวาคม 2552 และ 31
ธันวาคม 2553 มีการจัดประเภทบัญชีใหม่

- ในเดือนพฤศจิกายน ปี 2552 บริษัทได้ทำการลงทุนในบริษัทย่อย คือ บริษัท พีดี เจเนซิส
เอ็นจิเนียริ่ง จำกัด ในสัดส่วนร้อยละ 60 จึงมีการจัดทำงบการเงินรวมสำหรับงบดุล ณ 31
ธันวาคม 2552 เป็นต้นไป

  - ในอดีตบริษัทมีเงินลงทุนในบริษัทร่วม
  ทำให้มีการจัดทำงบการเงินที่แสดงเงินลงทุนตามวิธีส่วนได้เสีย
  ซึ่งต่อมาได้จำหน่ายเงินลงทุนในบริษัทร่วมไปทั้งหมดในเดือนมิถุนายน ปี 2552
  บริษัทจึงไม่มีเงินลงทุนในบริษัทร่วมอีก

[]

หมายเหตุ: - บริษัทมีการเปลี่ยนบริษัทผู้สอบบัญชีในปี 2553
ทำให้มีการจัดประเภทบัญชีใหม่ในงบการเงินสำหรับปีสิ้นสุดในวันที่ 31 ธันวาคม 2552 และ 31
ธันวาคม 2553 มีการจัดประเภทบัญชีใหม่

- ในเดือนพฤศจิกายน ปี 2552 บริษัทได้ทำการลงทุนในบริษัทย่อย คือ บริษัท พีดี เจเนซิส
เอ็นจิเนียริ่ง จำกัด ในสัดส่วนร้อยละ 60 จึงมีการจัดทำงบการเงินรวมสำหรับงบดุล ณ 31
ธันวาคม 2552 เป็นต้นไป

  - ในอดีตบริษัทมีเงินลงทุนในบริษัทร่วม
  ทำให้มีการจัดทำงบการเงินที่แสดงเงินลงทุนตามวิธีส่วนได้เสีย
  ซึ่งต่อมาได้จำหน่ายเงินลงทุนในบริษัทร่วมไปทั้งหมดในเดือนมิถุนายน ปี 2552
  บริษัทจึงไม่มีเงินลงทุนในบริษัทร่วมอีก

[]

หมายเหตุ: - บริษัทมีการเปลี่ยนบริษัทผู้สอบบัญชีในปี 2553
ทำให้มีการจัดประเภทบัญชีใหม่ในงบการเงินสำหรับปีสิ้นสุดในวันที่ 31 ธันวาคม 2552 และ 31
ธันวาคม 2553 มีการจัดประเภทบัญชีใหม่

- ในเดือนพฤศจิกายน ปี 2552 บริษัทได้ทำการลงทุนในบริษัทย่อย คือ บริษัท พีดี เจเนซิส
เอ็นจิเนียริ่ง จำกัด ในสัดส่วนร้อยละ 60 จึงมีการจัดทำงบการเงินรวมสำหรับงบดุล ณ 31
ธันวาคม 2552 เป็นต้นไป

  - ในอดีตบริษัทมีเงินลงทุนในบริษัทร่วม
  ทำให้มีการจัดทำงบการเงินที่แสดงเงินลงทุนตามวิธีส่วนได้เสีย
  ซึ่งต่อมาได้จำหน่ายเงินลงทุนในบริษัทร่วมไปทั้งหมดในเดือนมิถุนายน ปี 2552
  บริษัทจึงไม่มีเงินลงทุนในบริษัทร่วมอีก

[]

หมายเหตุ: บริษัทมีการเปลี่ยนบริษัทผู้สอบบัญชีในปี 2553
ทำให้มีการจัดประเภทบัญชีใหม่ในงบการเงินสำหรับปีสิ้นสุดในวันที่ 31 ธันวาคม 2552 และ 31
ธันวาคม 2553

[]

หมายเหตุ: - บริษัทมีการเปลี่ยนบริษัทผู้สอบบัญชีในปี 2553
ทำให้มีการจัดประเภทบัญชีใหม่ในงบการเงินสำหรับปีสิ้นสุดในวันที่ 31 ธันวาคม 2552
ทำให้บางรายการในงบกระแสเงินสดปี 2552 เช่น เงินสดและรายการเทียบเท่าเงินสด
และลูกหนี้การค้า-สุทธิ ที่เป็นไปตามการจัดประเภทบัญชีตามผู้สอบบัญชีเดิม
อาจไม่ตรงกับงบดุลซึ่งอ้างอิงตามการจัดประเภทบัญชีใหม่

[]

หมายเหตุ: - บริษัทมีการเปลี่ยนบริษัทผู้สอบบัญชีในปี 2553
ทำให้มีการจัดประเภทบัญชีใหม่ในงบการเงินสำหรับปีสิ้นสุดในวันที่ 31 ธันวาคม 2552
ทำให้บางรายการในงบกระแสเงินสดปี 2552 เช่น เงินสดและรายการเทียบเท่าเงินสด
และลูกหนี้การค้า-สุทธิ ที่เป็นไปตามการจัดประเภทบัญชีตามผู้สอบบัญชีเดิม
อาจไม่ตรงกับงบดุลซึ่งอ้างอิงตามการจัดประเภทบัญชีใหม่

[]

หมายเหตุ: - บริษัทมีการเปลี่ยนบริษัทผู้สอบบัญชีในปี 2553
ทำให้มีการจัดประเภทบัญชีใหม่ในงบการเงินสำหรับปีสิ้นสุดในวันที่ 31 ธันวาคม 2552
ทำให้บางรายการในงบกระแสเงินสดปี 2552 เช่น เงินสดและรายการเทียบเท่าเงินสด
และลูกหนี้การค้า-สุทธิ ที่เป็นไปตามการจัดประเภทบัญชีตามผู้สอบบัญชีเดิม
อาจไม่ตรงกับงบดุลซึ่งอ้างอิงตามการจัดประเภทบัญชีใหม่

อัตราส่วนทางการเงินที่สำคัญสำหรับงบการเงินงวดบัญชีสิ้นสุดวันที่ 31 ธันวาคม ปี 2550 – 31
ธันวาคม ปี 2553

[]

  12.2 คำอธิบายและการวิเคราะห์ฐานะการเงินและผลการดำเนินงาน

  12.2.1 ภาพรวมการดำเนินงานที่ผ่านมา

ผลการดำเนินงานในช่วง 3
ปีที่ผ่านมาเป็นผลการดำเนินงานจากธุรกิจจัดจำหน่ายผลิตภัณฑ์เพื่ออาชีวอนามัย ความปลอดภัย
และสภาพแวดล้อมในการทำงาน
สำหรับธุรกิจจัดจำหน่ายผลิตภัณฑ์เพื่อสิ่งแวดล้อมและธุรกิจบริการออกแบบ ประกอบ
และติดตั้งระบบบำบัดน้ำดีและน้ำเสีย บริษัทและบริษัทย่อยเพิ่งเริ่มดำเนินการในช่วงปลายปี 2552

ปี 2550 เป็นปีที่บริษัทมีการปรับปรุงโครงสร้างองค์กรใหม่เพื่อรองรับการขยายตัวในอนาคต
โดยมีเป้าหมายที่จะดำเนินธุรกิจทุกอย่างภายใต้ชื่อบริษัท “ผลธัญญะ” เพียงอย่างเดียว
โดยโอนพนักงานและรวมธุรกิจของบริษัทที่ดำเนินธุรกิจผลิตภัณฑ์เพื่ออาชีวอนามัย ความปลอดภัย
และสภาพแวดล้อมในการทำงานเช่นเดียวกับบริษัท จำนวน 5 บริษัทมาไว้ที่บริษัทเพียงแห่งเดียว
ประกอบด้วย บริษัท เพอซันแนลเซฟตี้ จำกัด, บริษัท พีดี โปรเกรส จำกัด บริษัท พีดีอาร์ ซัพพลาย
จำกัด บริษัท พีดีซี ซัพพลาย จำกัด และบริษัท พีดีเอ ซัพพลาย จำกัด
มีการย้ายสำนักงานเก่าที่คับแคบและรวมคลังสินค้าที่กระจายอยู่หลายแห่งมารวมอยู่ที่สำนักงานใหม่ที่ลำลูกกา
จังหวัดปทุมธานี ซึ่งประกอบด้วยอาคารสำนักงานและอาคารคลังสินค้าในบริเวณเดียวกัน บนเนื้อที่
5-0-1 ไร่ มีการตั้งสำนักงานสาขา 2 แห่งคือ สาขาระยองและสาขาเชียงใหม่ นอกจากนี้
บริษัทได้ทำการเพิ่มทุนจดทะเบียนจาก 10 ล้านบาทเป็น 70 ล้านบาท
และลดมูลค่าหุ้นที่ตราไว้จากมูลค่าหุ้นละ 1,000 บาทเป็นมูลค่าหุ้นละ 5 บาท

ปี 2551 ธุรกิจของบริษัทในช่วงครึ่งปีแรกมีการขยายตัวต่อเนื่องจากปี 2550
ทั้งนี้บริษัทมีการจดทะเบียนเพิ่มทุนจาก 70 ล้านบาท เป็น 95 ล้านบาท
เพื่อรองรับการขยายตัวทางธุรกิจ
อย่างไรก็ตามในช่วงครึ่งปีหลังบริษัทได้รับผลกระทบจากวิกฤตเศรษฐกิจทั่วโลก
ซึ่งส่งผลกระทบกับยอดขายและความสามารถในการทำกำไรของบริษัทอย่างมีนัยสำคัญ
เนื่องจากฐานลูกค้าสำคัญของบริษัทอยู่ในอุตสาหกรรมที่ได้รับผลกระทบค่อนข้างมาก เช่น
อุตสาหกรรมอิเล็คทรอนิกส์และอุตสาหกรรมยานยนต์ เป็นต้น

ปี 2552 ธุรกิจของบริษัทยังคงได้รับผลกระทบจากภาวะเศรษฐกิจถดถอยต่อเนื่องจากปี 2551
ส่งผลต่อการลดลงทั้งยอดขายและอัตรากำไรขั้นต้น

อย่างไรก็ตามในเดือนพฤศจิกายน บริษัทได้มีการขยายตัวไปในธุรกิจเกี่ยวกับสิ่งแวดล้อม
โดยได้ลงทุนในบริษัทย่อย คือ บริษัท พีดี เจเนซิส เอ็นจิเนียริ่ง จำกัด
ซึ่งประกอบธุรกิจด้านการออกแบบ ผลิต ก่อสร้าง และติดตั้งระบบบำบัดน้ำดีและน้ำเสีย
โดยเงินลงทุนมีมูลค่า 3 ล้านบาท คิดเป็นสัดส่วนร้อยละ 60 ของทุนจดทะเบียนของบริษัทย่อย

ปี 2553 ธุรกิจทางด้านการจัดจำหน่ายผลิตภัณฑ์เพื่ออาชีวอนามัย
ความปลอดภัยและสภาพแวดล้อมในการทำงานของบริษัทเริ่มฟื้นตัวจากการการฟื้นตัวของเศรษฐกิจทั่วโลก
ส่งผลให้ยอดขายและอัตรากำไรขั้นต้นปรับสูงเพิ่มขึ้น

สำหรับธุรกิจของบริษัทย่อย ได้เริ่มมีการรับรู้รายได้จากให้บริการออกแบบ
ผลิตและติดตั้งระบบบำบัดน้ำให้แก่ลูกค้า อย่างไรก็ตาม เนื่องจากบริษัทย่อยเริ่มดำเนินการในเดือน
พฤศจิกายน ปี 2552 และได้ทำการตลาดอย่างต่อเนื่องตั้งแต่เริ่มดำเนินการ
แต่อย่างไรก็ดีบริษัทย่อยจำเป็นต้องใช้เวลาในการทำการตลาดระยะหนึ่ง
ซึ่งทำให้เริ่มรับรู้รายได้ในช่วงไตรมาสที่ 3 ของปี 2553 จึงทำให้ผลประกอบในปี 2553
ยังมีผลขาดทุน

ในปี 2550 ปี 2551 และปี 2552 บริษัทมีรายได้รวมเท่ากับ 542.77 ล้านบาท 596.34 ล้านบาท
475.80 ล้านบาท ตามลำดับ โดยมีกำไรสุทธิในปี 2550 ปี 2551 และปี 2552 เท่ากับ 45.17
ล้านบาท 51.07 ล้านบาท และ 17.61 ล้านบาท ตามลำดับ ซึ่งในปี 2552
บริษัทมีกำไรจากการจำหน่ายเงินลงทุนในบริษัท แอเจิล แอ็ลไลแอนซ์ จำกัด มูลค่า 4.52 ล้านบาท

ในส่วนของสินทรัพย์ในปี 2550 ปี 2551 และปี 2552 มีมูลค่าเท่ากับ 409.18 ล้านบาท 416.21
ล้านบาท และ 357.91 ล้านบาท ตามลำดับ ซึ่งการเพิ่มขึ้นของสินทรัพย์ในปี 2551
มีสาเหตุหลักจากการเพิ่มขึ้นของสินค้าคงเหลือ เนื่องจากในไตรมาส 2
บริษัทได้คาดการณ์ว่าราคาสินค้าในอนาคตจะมีการปรับตัวเพิ่มขึ้นเนื่องจากอัตราแลกเปลี่ยนค่อนข้างผันผวน
บริษัทจึงมีนโยบายสต็อคสินค้าเพิ่มขึ้นมากกว่าปกติ
กอปรกับในช่วงครึ่งปีหลังประสบกับภาวะทางเศรษฐกิจจึงส่งผลต่อการระบายสินค้าที่ไม่เป็นไปตามที่บริษัทคาดการณ์
และการลดลงของสินทรัพย์ในปี 2552 เป็นผลมาจากการลดลงของสินค้าคงเหลือ
โดยที่บริษัทได้มีการระบายสินค้าคงเหลือและชะลอการสั่งซื้อใหม่
สำหรับยอดลูกหนี้การค้าลดลงตามยอดขายที่ลดลง นอกจากนี้บริษัทได้มีการจำหน่ายเงินลงทุนในบริษัท
แอเจิล แอ็ลไลแอนซ์ จำกัด รวมถึงจำหน่ายเงินให้กู้ยืมแก่บริษัทดังกล่าวพร้อมดอกเบี้ยค้างรับ

สำหรับผลการดำเนินงานในปี 2553 ตามงบการเงินรวม บริษัทมีรายได้รวมเท่ากับ 646.83
ล้านบาท เพิ่มขึ้นจากของปี 2552 คิดเป็นร้อยละ 35.95
เนื่องจากคำสั่งซื้อที่เพิ่มขึ้นจากการฟื้นตัวของเศรษฐกิจจากภาวะถดถอยซึ่งผลกระทบต่อยอดขายในปี
2552 โดยบริษัทมีกำไรสุทธิตามงบเฉพาะกิจการและงบการเงินรวมเท่ากับ 42.60 ล้านบาทและ
37.76 ล้านบาท ตามลำดับ

  12.2.2 การวิเคราะห์ผลการดำเนินงาน

  รายได้

จากการที่ในปี 2552 บริษัทได้ขายเงินลงทุนในบริษัทร่วม คือบริษัทแอเจิล แอ็ลไลแอนซ์ จำกัด
ในเดือนมิถุนายน และได้ทำการลงทุนในบริษัทย่อยคือ บริษัท พีดี เจเนซิส เอ็นจิเนียริ่ง จำกัด
ในเดือนพฤศจิกายน
ทำให้งบการเงินของบริษัทมีการเปลี่ยนแปลงจากงบการเงินที่แสดงเงินลงทุนตามวิธีส่วนได้เสีย
เป็นงบการเงินรวม ตั้งแต่ปี 2552 เป็นต้นไป ดังนั้นในการวิเคราะห์ฐานะทางการเงินในช่วงปี
2550 ถึงปี 2551 จะเป็นการวิเคราะห์จากงบการเงินที่แสดงเงินลงทุนตามวิธีส่วนได้เสีย
และตั้งแต่ปี 2552 เป็นต้นไป จะเป็นการวิเคราะห์จากงบการเงินรวม
เพื่อความต่อเนื่องและสามารถทำการเปรียบเทียบในแต่ละปีได้
ซึ่งจะมีการวิเคราะห์ในส่วนที่มีความแตกต่างอย่างมีนัยสำคัญระหว่างงบการเงินเฉพาะกิจการ
และงบการเงินที่แสดงเงินลงทุนตามวิธีส่วนได้เสียหรืองบการเงินรวมเพิ่มเติมให้ครบถ้วน

ปี 2550 และปี 2551 บริษัทมีรายได้จากการขายเท่ากับ 540.08 ล้านบาท และ 575.38
ล้านบาท ตามลำดับ
โดยการเติบโตของยอดขายเป็นผลจากการปรับเปลี่ยนระบบการจัดกลุ่มทีมงานขายตามประเภทอุตสาหกรรมเต็มรูปแบบครอบคลุมอุตสาหกรรมหลัก
ซึ่งมีผลช่วยทำให้บริษัทสามารถขยายฐานลูกค้าได้อย่างมีประสิทธิภาพมากขึ้น

ในปี 2552 บริษัทมีรายได้จากการขายเท่ากับ 468.52 ล้านบาท ซึ่งลดลงจากปี 2551
ในสัดส่วนร้อยละ 18.57 โดยมีสาเหตุจากภาวะเศรษฐกิจถดถอยทั่วโลก
ซึ่งส่งผลกระทบต่ออุปสงค์ของสินค้าของบริษัท
เนื่องจากฐานลูกค้าของบริษัทอยู่ในอุตสาหกรรมที่ได้รับผลกระทบค่อนข้างมาก เช่น
อุตสาหกรรมยานยนต์ และอุตสาหกรรมอิเลคทรอนิกส์ เป็นต้น

สำหรับในปี 2553 บริษัทมีรายได้จากการขายและการให้บริการเท่ากับ 637.87 ล้านบาท
เพิ่มขึ้นจากปี 2552 คิดเป็นร้อยละ 36.14
เนื่องจากคำสั่งซื้อที่เพิ่มขึ้นจากการฟื้นตัวของเศรษฐกิจจากภาวะถดถอยซึ่งส่งผลกระทบต่อยอดขายในงวดเดียวกันของปี
2552

โครงสร้างรายได้ของบริษัทในปี 2550 ปี 2551 ปี 2552 และปี 2553
บริษัทมีรายได้หลักมาจากการจัดจำหน่ายสินค้าในกลุ่มอุปกรณ์นิรภัยส่วนบุคคล ร้อยละ 84.12 ร้อยละ
81.11 ร้อยละ 83.02 และร้อยละ 81.04 ของรายได้รวมตามลำดับ
ในขณะที่รายได้จากการขายอุปกรณ์เพื่อความปลอดภัยและสภาพแวดล้อมในการทำงานคิดเป็น ร้อยละ
15.38 ร้อยละ 15.37 ร้อยละ 15.45 และร้อยละ 14.08 ของรายได้รวมตามลำดับ
ในส่วนของรายได้อื่นคิดเป็นร้อยละ 0.50 ร้อยละ 3.52 ร้อยละ 1.53 และร้อยละ 1.39
ของรายได้รวมตามลำดับ

สาเหตุที่สัดส่วนของรายได้อื่นในปี 2551 เพิ่มขึ้น
เนื่องจากมีกำไรจากการจำหน่ายสินทรัพย์ถาวรเป็นจำนวนเงิน 19.48 ล้านบาท
โดยบริษัทได้จำหน่ายอาคารสำนักงานเดิมและบ้านพักพนักงานที่ประชานิเวศน์ให้กับบุคคลภายนอก
รวมทั้งได้จำหน่ายอาคารชุดปทุมวันรีสอร์ทซึ่งเป็นสินทรัพย์ที่ไม่ได้ใช้ในการประกอบกิจการให้แก่นางสาวธัญธิดา
หวังธำรงซึ่งเป็นผู้ถือหุ้นของบริษัท
ทั้งนี้กำไรหลักมาจากการจำหน่ายอาคารสำนักงานเดิมซึ่งได้กำไรจากการจำหน่ายเท่ากับ 14.14
ล้านบาท ในขณะที่ในปี 2552 บริษัทบันทึกกำไรจากการจำหน่ายเงินลงทุนในบริษัทร่วมเท่ากับ 4.52
ล้านบาท และปี 2553 บริษัทมีรายได้จากกำไรจากอัตราแลกเปลี่ยน 3.38 ล้านบาท

ในส่วนของการจัดจำหน่ายผลิตภัณฑ์เพื่อการบำบัดน้ำ และการให้บริการออกแบบ ผลิต ก่อสร้าง
และติดตั้งระบบบำบัดน้ำดีและน้ำเสีย บริษัทเริ่มดำเนินการเชิงธุรกิจในช่วงปลายปี 2552 โดยในปี
2553 บริษัทมีรายได้จากการจำหน่ายผลิตภัณฑ์เพื่อการบำบัดน้ำเท่ากับ 4.21 ล้านบาท
และรายได้จากการให้บริการออกแบบ ผลิต ก่อสร้าง และติดตั้งระบบบำบัดน้ำดีและน้ำเสียเท่ากับ
18.02 ล้านบาท

  ต้นทุนขายและอัตรากำไรขั้นต้น

บริษัทมีต้นทุนขายและบริการในงวดบัญชีปี 2550 ปี 2551 ปี 2552 และปี 2553 เท่ากับ 359.06
ล้านบาท 385.61 ล้านบาท 329.34 ล้านบาท และ 438.68 ล้านบาท ตามลำดับ
คิดเป็นสัดส่วนต้นทุนขายและบริการเท่ากับร้อยละ 66.48 ร้อยละ 67.02 ร้อยละ 70.29
และร้อยละ 68.77 ของรายได้จากการขายตามลำดับ
ส่งผลให้บริษัทมีอัตรากำไรขั้นต้นสำหรับงวดบัญชีปี 2550 ปี 2551 ปี 2552 และปี 2553
คิดเป็นร้อยละ 33.52 ร้อยละ 32.98 ร้อยละ 29.71 และร้อยละ 31.23
ของรายได้จากการขายและการให้บริการตามลำดับ ทั้งนี้สาเหตุที่ทำให้อัตรากำไรขั้นต้นในปี 2552
ลดลงจากปี 2551 เนื่องจากมีการแข่งขันเรื่องราคาในตลาดมากขึ้น และปี 2553
อัตรากำไรขั้นต้นเพิ่มขึ้น เนื่องภาวะเศรษฐกิจที่เริ่มฟื้นตัวทำให้การแข่งขันในด้านราคาลดลง

ค่าใช้จ่ายในการขายและบริหาร

ค่าใช้จ่ายในการขายและบริหาร ประกอบด้วย ค่าใช้จ่ายเกี่ยวกับพนักงาน เป็นค่าใช้จ่ายหลัก
ส่วนที่เหลือ ได้แก่ ค่าเสื่อมราคา ดอกเบี้ยจ่าย ค่าโฆษณา ค่าจัดแสดงสินค้า
ค่าใช้จ่ายเกี่ยวกับการขนส่งและเดินทาง เป็นต้น ในปี 2550 ปี 2551 ปี 2552 และปี 2553
เท่ากับ 106.99 ล้านบาท 128.50 ล้านบาท 114.11 ล้านบาท และ 150.06 ล้านบาทตามลำดับ
ซึ่งคิดเป็นสัดส่วนร้อยละ 19.81 ร้อยละ 22.33 ร้อยละ 24.36 และร้อยละ 23.53
ของรายได้จากการขายและการให้บริการตามลำดับ

โดยเป็นส่วนของค่าใช้จ่ายในการขายปี 2550 ปี 2551 ปี 2552 และปี 2553 เท่ากับ 42.41
ล้านบาท 44.90 ล้านบาท 39.83 ล้านบาท และ 62.46 ล้านบาทตามลำดับ
คิดเป็นสัดส่วนค่าใช้จ่ายในการขายต่อรายได้จากการขายและการให้บริการ เท่ากับร้อยละ 7.85
ร้อยละ 7.80 ร้อยละ 8.50 และร้อยละ 9.79
ของรายได้จากการขายและการให้บริการตามลำดับ
จะเห็นได้ว่าสัดส่วนค่าใช้จ่ายในการขายปรับตัวสูงขึ้นในปี 2552
เป็นผลจากยอดขายที่ลดลงและมีค่าใช้จ่ายบางส่วนเป็นค่าใช้จ่ายคงที่ซึ่งไม่ได้ลดลงตามยอดขาย
และในปี 2553 สัดส่วนค่าใช้จ่ายในการขายปรับตัวสูงขึ้นจากปี 2552
เป็นผลจากการเพิ่มจำนวนพนักงานขายเพื่อรองรับการขยายธุรกิจ
เพิ่มค่านายหน้าให้แก่พนักงานขายเพื่อเป็นแรงจูงใจในการเพิ่มยอดขายให้มากขึ้น
และตั้งประมาณการโบนัสเพิ่มขึ้นตามผลประกอบการที่ดีขึ้น

ในส่วนของค่าใช้จ่ายในการบริหารปี 2550 ปี 2551 ปี 2552 และปี 2553 เท่ากับ 64.58
ล้านบาท 83.61 ล้านบาท 74.29 ล้านบาท และ 87.60 ล้านบาทตามลำดับ
คิดเป็นสัดส่วนค่าใช้จ่ายในการบริหารต่อรายได้จากการขายและการให้บริการเท่ากับร้อยละ 11.96
ร้อยละ 14.53 ร้อยละ 15.86 และร้อยละ 13.73
ของรายได้จากการขายและการให้บริการตามลำดับ

ทั้งนี้ค่าใช้จ่ายบริหารที่เพิ่มขึ้นในปี 2551 ร้อยละ 29.47
มีสาเหตุหลักจากการเพิ่มขึ้นของค่าใช้จ่ายทางด้านบุคลากรและค่าเสื่อมราคาของอาคารสำนักงานและคลังสินค้าแห่งใหม่
ส่วนในปี 2552 ค่าใช้จ่ายในการบริหารลดลง
เนื่องจากค่าใช้จ่ายพนักงานเกี่ยวกับโบนัสที่ลดลงตามสภาวะของยอดขายและผลประกอบการที่ลดลง
สำหรับปี 2553 ค่าใช้จ่ายในการบริหารเพิ่มสูงขึ้นร้อยละ 17.92 จากในปี 2552
เนื่องจากค่าใช้จ่ายโบนัสเพิ่มขึ้นตามผลประกอบการที่ดีขึ้น

เนื่องจากค่าใช้จ่ายในการขายและบริหาร มีค่าใช้จ่ายส่วนที่ไม่แปรผันตามรายได้ เช่น
เงินเดือนพนักงาน เป็นต้น ในปี 2552
สัดส่วนค่าใช้จ่ายบริหารเพิ่มขึ้นเป็นผลจากการที่ยอดขายลดลงร้อยละ 18.57 และในปี 2553
การที่รายได้จากการขายและการให้บริการปรับตัวเพิ่มขึ้นถึงร้อยละ 36.14
ส่งผลให้สัดส่วนค่าใช้จ่ายการบริหารลดลงจากปีก่อน

อัตรากำไรจากการดำเนินงาน

อัตรากำไรจากการดำเนินงานซึ่งไม่รวมผลกำไรจากรายการพิเศษในปี 2550 ปี 2551 ปี 2552
และปี 2553 คิดเป็นร้อยละ 13.71 ร้อยละ 10.65 ร้อยละ 5.35 และร้อยละ 7.93 ตามลำดับ

อัตรากำไรจากการดำเนินงานที่ลดลงในปี 2551
มีสาเหตุหลักจากค่าใช้จ่ายในการขายและบริหารที่เพิ่มขึ้นเนื่องจากค่าเสื่อมราคาของอาคารสำนักงานและคลังสินค้าแห่งใหม่ซึ่งมีการรับรู้เต็มปีในปีนี้รวมทั้งค่าใช้จ่ายบุคคลกรที่เพิ่มขึ้น

ในปี 2552
อัตรากำไรจากการดำเนินงานลดลงเนื่องจากการลดลงของอัตรากำไรขั้นต้นซึ่งเป็นผลสืบเนื่องจากภาวะการแข่งขันทางด้านราคาในช่วงที่ประสบกับภาวะวิกฤตเศรษฐกิจ
ประกอบกับยอดขายที่ลดลงทำให้สัดส่วนของค่าใช้จ่ายในการขายและบริหารสูงขึ้นเนื่องจากมีค่าใช้จ่ายบางรายการเป็นค่าใช้จ่ายคงที่ซึ่งไม่แปรผันลดลงตามยอดขายที่ลดลง

ส่วนในปี 2553
อัตรากำไรจากการดำเนินงานเพิ่มขึ้นเนื่องจากอัตรากำไรขั้นต้นที่เพิ่มขึ้นจากการแข่งขันในด้านราคาที่ลดลง

อัตรากำไรสุทธิ

อัตรากำไรสุทธิในปี 2550 ปี 2551 ปี 2552 และปี 2553 คิดเป็นร้อยละ 8.32 ร้อยละ 8.56
ร้อยละ 3.70 และร้อยละ 5.84 ของรายได้รวม ตามลำดับ

รายการพิเศษที่มีผลต่ออัตรากำไรสุทธิในช่วงปี 2550 ปี 2551 ปี 2552 และปี 2553 สรุปได้ดังนี้

ปี 2550 บริษัทมีการตัดค่าใช้จ่ายพิเศษเพิ่มขึ้น 2 รายการ คือ
การรับรู้ขาดทุนจากการลดลงของมูลค่าสินค้าคงเหลือซึ่งเป็นสินค้าเก่าจำนวน 1.03 ล้านบาท
และการรับรู้ขาดทุนจากการลดลงของมูลค่าเงินลงทุนในบริษัท เอ็น แอนด์ พี โฮลดิ้ง จำกัด
ทั้งจำนวน 1.00 ล้านบาท ซึ่งคิดเป็นสัดส่วนการลงทุนร้อยละ 2 ของทุนจดทะเบียนดังกล่าว
ทั้งนี้เนื่องจากบริษัทดังกล่าวประกอบธุรกิจร้านอาหารแต่ได้หยุดดำเนินกิจการแล้ว

ปี 2551 บริษัทมีค่าใช้จ่ายพิเศษเพิ่มขึ้น 1 รายการ คือ
หนี้สงสัยจะสูญของดอกเบี้ยค้างรับจากเงินให้กู้ยืมแก่บริษัท แอเจิล แอ็ลไลแอนซ์ จำกัด (“แอเจิล”)
จำนวน 1,271,781.68 บาท เนื่องจากในช่วงเริ่มต้นธุรกิจที่ผ่านมา
แอเจิลมีผลประกอบการขาดทุน
ทำให้ไม่สามารถจ่ายชำระดอกเบี้ยเงินกู้ยืมให้แก่บริษัทตามกำหนดเวลาได้
ในขณะที่บริษัทมีรายได้พิเศษจากกำไรจากการจำหน่ายสินทรัพย์ถาวร จำนวน 19.48 ล้านบาท

นอกจากนี้ในปี 2550 และปี 2551
บริษัทมีการรับรู้ส่วนแบ่งขาดทุนจากผลการดำเนินงานที่ขาดทุนของบริษัท แอเจิล แอ็ลไลแอนซ์ จำกัด
ทำให้อัตรากำไรสุทธิจากงบการเงินที่แสดงเงินลงทุนตามวิธีส่วนได้เสียต่ำกว่างบการเงินเฉพาะกิจการ

ส่วนในปี 2552 บริษัทมีอัตรากำไรสุทธิที่ลดลงอย่างมีนัยสำคัญ
เนื่องจากรายได้จากการขายลดลงรวมถึงอัตรากำไรขั้นต้นที่ลดลงเนื่องจากภาวะเศรษฐกิจถดถอยซึ่งส่งผลกระทบต่ออุปสงค์ของสินค้าของบริษัท
และการแข่งขันที่เพิ่มมากขึ้นทำให้มีการแข่งขันด้านราคา อย่างไรก็ตามในปี 2553
อัตรากำไรสุทธิของบริษัทปรับตัวสูงขึ้นเป็นผลจากการฟื้นตัวของเศรษฐกิจและอุตสาหกรรมที่เป็นฐานลูกค้าของบริษัท
รวมทั้งการแข่งขันทางด้านราคาที่ลดลง

ในปี 2550 ปี 2551 ปี 2552 และปี 2553 บริษัทมีอัตราผลตอบแทนผู้ถือหุ้นคิดเป็นร้อยละ 47.84
ร้อยละ 37.06 ร้อยละ 10.82 และร้อยละ 16.88 ตามลำดับ
ทั้งนี้การลดลงของอัตราผลตอบแทนผู้ถือหุ้นในปี 2551 เป็นผลมาจากบริษัทได้มีการเพิ่มทุนจาก 70
ล้านบาทเป็น 95 ล้านบาท ส่วนในปี 2552
มีสาเหตุจากความสามารถในการทำกำไรลดลงจากการที่ยอดขายและอัตรากำไรขั้นต้นลดลง
ในทางกลับกัน ยอดขายและอัตรากำไรขั้นต้นที่เพิ่มขึ้นในปี 2553
ส่งผลให้อัตราผลตอบแทนผู้ถือหุ้นในช่วงดังกล่าวเพิ่มขึ้น ทั้งนี้ กำไรสุทธิ อัตรากำไรสุทธิ
และอัตราผลตอบแทนผู้ถือหุ้นตามงบการเงินเฉพาะกิจการสูงกว่าตามงบการเงินรวมในปี 2553
มีสาเหตุจากการขาดทุนของบริษัทย่อย เนื่องจาก บริษัทย่อยเริ่มดำเนินการในเดือน พฤศจิกายน ปี
2552 และได้ทำการตลาดอย่างต่อเนื่องตั้งแต่เริ่มดำเนินการ แต่อย่างไรก็ดี
บริษัทย่อยจำเป็นต้องใช้เวลาในการทำการตลาดระยะหนึ่ง จึงทำให้เริ่มรับรู้รายได้ในช่วงไตรมาสที่
3 ของปี 2553 จึงทำให้ผลประกอบในปี 2553 ยังมีผลขาดทุน

+---------------------+----+----+-----+-----+----+----+----+----+
| อัตราส่วนคว           | ง  |    | งบ  |     | งบ |    |    |    |
| ามสามารถในการทำกำไร | บก |    | การ |     | กา |    |    |    |
|                     | าร |    | เงิน |     | รเ |    |    |    |
|                     | เง |    | รวม |     | งิน |    |    |    |
|                     | ินท |    |     |     | เฉ |    |    |    |
|                     | ี่แส |    |     |     | พา |    |    |    |
|                     | ดง |    |     |     | ะก |    |    |    |
|                     | เง |    |     |     | ิจก |    |    |    |
|                     | ินล |    |     |     | าร |    |    |    |
|                     | งท |    |     |     |    |    |    |    |
|                     | ุนต |    |     |     |    |    |    |    |
|                     | าม |    |     |     |    |    |    |    |
|                     |    |    |     |     |    |    |    |    |
|                     | วิธ |    |     |     |    |    |    |    |
|                     | ีส่ว |    |     |     |    |    |    |    |
|                     | นไ |    |     |     |    |    |    |    |
|                     | ด้เ |    |     |     |    |    |    |    |
|                     | สีย |    |     |     |    |    |    |    |
+=====================+====+====+=====+=====+====+====+====+====+
|                     | ปี  | ปี  | ปี2  | ปี   | ปี  | ปี  | ปี  | ปี  |
|                     | 25 | 25 | 552 | 2   | 25 | 25 | 25 | 25 |
|                     | 50 | 51 |     | 553 | 50 | 51 | 52 | 53 |
+---------------------+----+----+-----+-----+----+----+----+----+
| อัตรากำไรขั้นต้น        | 33 | 32 | 29. | 31. | 33 | 32 | 29 | 31 |
|                     | .5 | .9 | 71% | 23% | .5 | .9 | .7 | .3 |
|                     | 2% | 8% |     |     | 2% | 8% | 1% | 8% |
+---------------------+----+----+-----+-----+----+----+----+----+
| อัตร                 | 13 | 10 | 5.  | 7.  | 13 | 10 | 5  | 8  |
| ากำไรจากการดำเนินงาน | .7 | .6 | 35% | 93% | .7 | .6 | .3 | .4 |
|                     | 1% | 5% |     |     | 1% | 5% | 9% | 9% |
+---------------------+----+----+-----+-----+----+----+----+----+
| อัตรากำไรสุทธิ         | 8  | 8  | 3.  | 5.  | 8  | 8  | 2  | 6  |
|                     | .3 | .5 | 70% | 84% | .5 | .6 | .9 | .6 |
|                     | 2% | 6% |     |     | 0% | 2% | 7% | 9% |
+---------------------+----+----+-----+-----+----+----+----+----+
| อัตราผลตอบแทนผู้ถือหุ้น   | 47 | 37 | 10. | 16. | 47 | 36 | 8  | 18 |
|                     | .8 | .0 | 82% | 88% | .3 | .3 | .5 | .9 |
|                     | 4% | 6% |     |     | 4% | 5% | 5% | 9% |
+---------------------+----+----+-----+-----+----+----+----+----+

  ฐานะทางการเงิน

  สินทรัพย์

บริษัทมีสินทรัพย์รวมในปี 2550 ปี 2551 ปี 2552 และปี 2553 เท่ากับ 409.18 ล้านบาท
416.21 ล้านบาท 357.91 ล้านบาท และ 483.86 ล้านบาท ตามลำดับ ซึ่งสินทรัพย์ที่สำคัญได้แก่
ลูกหนี้และตั๋วเงินรับการค้า สินค้าคงเหลือ และที่ดิน อาคาร และอุปกรณ์ สำหรับในปี 2551
สินทรัพย์รวมของบริษัทมีการขยายตัวเพิ่มขึ้นเป็นผลมาจากการเพิ่มขึ้นของสินค้าคงเหลือเนื่องจากในไตรมาสที่
2 ของปี 2551
ทางบริษัทมีการคาดการณ์ว่าราคาสินค้าในอนาคตจะมีการปรับตัวเพิ่มขึ้นจากการผลกระทบในเรื่องอัตราแลกเปลี่ยน
บริษัทจึงสต็อคสินค้าเพิ่มขึ้นมากกว่าปกติ
กอปรกับในช่วงครึ่งปีหลังประสบกับภาวะเศรษฐกิจชะลอตัวจึงส่งผลต่อการระบายสินค้าที่ไม่เป็นไปตามที่บริษัทคาดการณ์

ในปี 2552 สินทรัพย์รวมของบริษัทลดลง
เป็นผลจากการลดลงของสินค้าคงเหลือและลูกหนี้ทางการค้า
โดยที่บริษัทได้มีระบายสินค้าคงเหลือและชะลอการสั่งซื้อใหม่
สำหรับยอดลูกหนี้การค้าลดลงตามยอดขายที่ลดลง นอกจากนี้บริษัทได้มีการจำหน่ายเงินลงทุนในบริษัท
แอเจิล แอ็ลไลแอนซ์ จำกัด รวมถึงจำหน่ายเงินให้กู้ยืมพร้อมดอกเบี้ยค้างรับแก่บริษัทดังกล่าว

ในปี 2553 สินทรัพย์รวมของบริษัทเพิ่มขึ้นจาก ณ สิ้นปี 2552
เป็นผลมาจากการเพิ่มขึ้นของลูกหนี้การค้า
และสินค้าคงคลังเนื่องจากยอดขายที่เพิ่มขึ้นในช่วงเวลาเดียวกัน

1)  ลูกหนี้และตั๋วเงินรับการค้า

ในปี 2550 ปี 2551 ปี 2552 และปี 2553 บริษัทมีลูกหนี้การค้าและตั๋วเงินรับการค้าเท่ากับ
99.91 ล้านบาท 80.35 ล้านบาท 81.39 ล้านบาท และ 100.76 ล้านบาท
ซึ่งการลดลงของลูกหนี้การค้าในปี 2551 เกิดจากยอดขายที่ลดลงในช่วงไตรมาสที่ 4 ของปี 2551
เนื่องจากภาวะเศรษฐกิจชะลอตัว ส่วนในปี 2552 ลูกหนี้การค้าเพิ่มขึ้นในขณะที่ยอดขายลดลง
เนื่องจากบริษัทมีการขยายระยะเวลาการชำระให้แก่ลูกหนี้การค้าที่ได้รับผลกระทบจากเศรษฐกิจที่ชะลอตัวลง
ซึ่งเริ่มฟื้นตัวในช่วงปี 2552 ส่งผลให้ยอดขายในปี 2553 เพิ่มขึ้นจากปีที่ผ่านมา
ทำให้ยอดลูกหนี้การค้าเพิ่มขึ้น

บริษัทมีนโยบายในการให้เทอมการจ่ายชำระแก่ลูกค้าขั้นต่ำ 30 วัน
โดยมีเทอมการจ่ายชำระที่ให้แก่ลูกค้าเฉลี่ย 50 ถึง 60 วัน
ซึ่งบริษัทจะทำการพิจารณาเทอมการจ่ายชำระจากผลประกอบการที่ผ่านมา ยอดการสั่งซื้อ
และประวัติการชำระเงินในอดีต

ทั้งนี้ บริษัทมียอดลูกหนี้การค้า ณ วันสิ้นงวด 31 ธันวาคม 2550 2551 2552 และ 31 ธันวาคม
2553 ที่แยกระยะเวลาที่ค้างชำระได้ดังนี้

  หน่วย : บาท

  --------------------------------------------------------------------------------------------
  ระยะเวลาที่ค้างชำระหนี้   งบการเงินที่แสดงเงินลงทุน                   งบการเงินรวม     
                       ตามวิธีส่วนได้เสีย                                          
  -------------------- ---------------------- --------------- --------------- ----------------
                       31 ธ.ค. 50             31 ธ.ค. 51      31 ธ.ค. 52      31 ธ.ค. 2553

  ยังไม่ถึงกำหนดชำระ      63,683,968.00          55,117,737.58   58,210,542.81   60,980,779.64

  เกินกำหนด                                                                    

  เกิน 1 - 60 วัน        31,419,633.74          23,064,486.22   22,442,277.59   34,987,328.57

  เกิน 60 - 120 วัน      3,274,151.23           1,803,954.05    662,214.30      3,509,839.60

  เกิน 120 - 180 วัน     708,608.73             416,754.39      57,587.40       1,496,744.36

  มากกว่า 180 วัน ขึ้นไป   1,254,247.24           898,082.36      2,512,401.43    2,193,538.30

  รวม                  100,640,608.94         81,301,014.60   83,885,023.53   103,168,230.47

  หัก ค่าเผื่อหนี้สงสัยจะสูญ   729,821.00             952,081.37      2,499,138.29    2,409,326.44

  ลูกหนี้การค้า - สุทธิ      99,910,787.94          80,348,933.23   81,385,885.24   100,758,904.03
  --------------------------------------------------------------------------------------------

บริษัทมีนโยบายการตั้งค่าเผื่อหนี้สงสัยจะสูญโดยบันทึกค่าเผื่อหนี้สงสัยจะสูญโดยประมาณจากจำนวนหนี้อาจเกิดขึ้นจากการเรียกเก็บเงินจากลูกหนี้ไม่ได้ตามเงื่อนไขการชำระเงิน
โดยอาศัยประวัติการเรียกเก็บเงินในอดีตและตามสถานะปัจจุบันของลูกหนี้คงค้าง ณ วันที่งบดุล
โดยพิจารณาจากลูกหนี้ที่มีอายุการชำหนี้เกิน 180 วัน และไม่มีการเคลื่อนไหวซึ่งพิจารณาเป็นราย ๆ
ใช้อัตราการตั้งค่าเผื่อหนี้สงสัยจะสูญ 100% จากยอดหนี้คงค้างทั้งสิ้น

บริษัทมีลูกหนี้ที่ค้างชำระหนี้เกิน 180 วันในปี 2550 ปี 2551 ปี 2552 และปี 2553 เท่ากับ 1.25
ล้านบาท 0.90 ล้านบาท 2.51 ล้านบาท และ 2.19 ล้านบาทตามลำดับ
โดยบริษัทมีค่าเผื่อหนี้สงสัยจะสูญในปี 2550 ปี 2551 ปี 2552 และปี 2553 เท่ากับ 0.73
ล้านบาท 0.95 ล้านบาท 2.50 ล้านบาท และ 2.41 ล้านบาทตามลำดับ ทั้งนี้ในปี 2550
บริษัทมีค่าเผื่อหนี้สงสัยจะสูญต่ำกว่ายอดลูกหนี้ที่ค้างชำระหนี้เกิน 180
วันเนื่องจากบริษัทพิจารณาไม่ตั้งค่าเผื่อหนี้สงสัยจะสูญสำหรับลูกหนี้ที่ค้างชำระบางรายซึ่งเป็นลูกค้าที่มีประวัติการชำระหนี้ที่ดี
แต่ติดปัญหาเรื่องการเบิกจ่ายงบประมาณในงวดนั้น หรืออยู่ระหว่างการเคลมสินค้าบางรายการ
สำหรับยอดหนี้ค้างชำระเกิน 180 วัน ในปี 2552 และปี 2553 เพิ่มขึ้น
มีสาเหตุหลักจากการที่ลูกค้าไม่มีความสามารถในการชำระเงินเนื่องจากมีปัญหาทางสถานะทางการเงิน
โดยเป็นยอดขายที่เกิดขึ้นในช่วงปลายปี 2551
ทั้งนี้บริษัทได้ตั้งสำรองหนี้สงสัยจะสูญสำหรับสำหรับลูกค้ารายดังกล่าวเต็มจำนวนแล้วตั้งแต่ปี 2552

2)  สินค้าคงเหลือ

ในงวดบัญชีปี 2550 และปี 2551 บริษัทมีสินค้าคงเหลือมีมูลค่าเท่ากับ 109.01 ล้านบาท และ
146.58 ล้านบาท ตามลำดับ ซึ่งในปี 2551 ปรับตัวเพิ่มขึ้นคิดเป็นร้อยละ 34.39
ทั้งนี้เนื่องจากในไตรมาสที่ 2
ทางบริษัทมีการคาดการณ์ว่าราคาสินค้าในอนาคตจะมีการปรับตัวเพิ่มขึ้นจากการผลกระทบในเรื่องอัตราแลกเปลี่ยน
บริษัทจึงสต็อคสินค้าเพิ่มขึ้นมากกว่าปกติ
กอปรกับในช่วงครึ่งปีหลังประสบกับภาวะเศรษฐกิจชะลอตัวจึงส่งผลต่อการระบายสินค้าที่ไม่เป็นไปตามที่บริษัทคาดการณ์

สินค้าคงเหลือในปี 2552 มีมูลค่าเท่ากับ 96.45 ล้านบาท ลดลงจากปี 2551 เป็นสัดส่วนร้อยละ
34.20 เนื่องจากบริษัทได้มีการระบายสินค้าคงเหลือและชะลอการสั่งซื้อใหม่ และ ณ 31 ธันวาคม
2553 สินค้าคงเหลือมีมูลค่าเท่ากับ 129.37 ล้านบาท ปรับตัวเพิ่มขึ้นจากสิ้นปี 2552 คิดเป็นร้อยละ
34.13 เพื่อรองรับยอดขายที่เพิ่มขึ้นในปี 2553 และเป็นงานระหว่างทำของบริษัทย่อยมูลค่า 2.70
ล้านบาท

  หน่วย : บาท

  -------------------------------------------------------------------------------------------------------------
                         งบการเงินที่แสดงเงินลงทุนตามวิธีส่วนได้เสีย                    งบการเงินรวม      
  ---------------------- ----------------------------------- ---------------- ---------------- ----------------
                         31 ธ.ค. 50                          31 ธ.ค. 51       31 ธ.ค. 52       31 ธ.ค. 53

  สินค้าคงเหลือ             95,106,735.85                       142,626,065.77   95,909,929.22    120,856,193.81

  สินค้าระหว่างทาง          14,998,490.12                       4,947,177.95     5,948,152.34     9,077,965.42

  งานระหว่างทำ            -                                   -                -                2,697,346.75

  วัตถุดิบ                  -                                   -                -                2,249,990.75

  รวม                    110,105,225.97                      147,573,243.72   101,858,081.56   134,881,496.73

  หัก ค่าเผื่อการลดมูลค่าสินค้า  1,039,087.22                        996,125.67       5,407,479.66     5,515,119.54

  สินค้าคงเหลือ - สุทธิ       109,066,138.75                      146,577,118.05   96,450,601.90    129,366,377.19
  -------------------------------------------------------------------------------------------------------------

หมายเหตุ: มีการจัดประเภทรายการใหม่ในปี 2550 และปี 2551 เพื่อทำการเปรียบเทียบกับปี
2552 และปี 2553

ในส่วนของนโยบายการตั้งค่าเผื่อการลดมูลค่าสินค้าสำหรับสินค้าล้าสมัย หรือเสื่อมคุณภาพ
บริษัทพิจารณาจากอายุและสภาพของสินค้าเป็นหลักตามหลักการดังต่อไปนี้

-   สินค้าเสื่อมสภาพเร็วที่มีอายุเกิน 1 ปี (เช่น รองเท้า แว่นตา และถุงมือยาง เป็นต้น)
    ใช้อัตราการตั้งค่าเผื่อการลดมูลค่าสินค้า 50% ของมูลค่าสินค้าคงค้าง

-   สินค้าเสื่อมสภาพเร็วที่มีอายุเกิน 2 ปีขึ้นไป ใช้อัตราการตั้งค่าเผื่อการลดมูลค่าสินค้า 100%
    ของมูลค่าสินค้าคงค้าง

-   สินค้าที่พิจารณาเป็นสินค้าชำรุดแล้ว ใช้อัตราการตั้งค่าเผื่อการลดมูลค่าสินค้า 100%

ทั้งนี้ เริ่มตั้งแต่ไตรมาสที่ 3 ปี 2553
บริษัทมีนโยบายการตั้งค่าเผื่อการลดมูลค่าสินค้าสำหรับสินค้าที่เสื่อมสภาพช้าโดยพิจารณาสินค้าที่มีอายุเกิน
5 ปีขึ้นไป
และบริษัทได้พิจารณาในการตั้งค่าเผื่อการลดมูลค่าสินค้าในแต่ละรายการที่มีอัตราการหมุนเวียนของสินค้าที่มีอายุมากกว่า
5 ปี ดังกล่าวตามความเหมาะสม

ในปี 2551 บริษัทมีการทำลายสินค้าเสื่อมสภาพ ทำให้เกิดผลขาดทุนจากการทำลายสินค้าเสื่อมสภาพ
เท่ากับ 1.69 ล้านบาท
ทั้งนี้สินค้าที่ทำลายดังกล่าวเป็นสินค้าที่บริษัทได้มีการตั้งค่าเผื่อการลดมูลค่าสินค้าไว้เต็มจำนวนแล้ว
สำหรับนโยบายการทำลายสินค้าเสื่อมสภาพ บริษัทจะดำเนินการในไตรมาสที่ 4 ของทุกปี
แต่ทั้งนี้ในปี 2550 บริษัทได้มีการย้ายสำนักงานและคลังสินค้าในช่วงปลายไตรมาสที่ 3
จึงไม่ได้มีการทำลายสินค้าเสื่อมสภาพ และได้ยกยอดมาทำลายในปี 2551

ในปี 2552 บริษัทมีค่าเผื่อการลดมูลค่าสินค้าจำนวน 5.41 ล้านบาท
ซึ่งมีสาเหตุหลักจากค่าเผื่อการลดมูลค่าสินค้าของรองเท้านิรภัยที่มีอายุเกิน 1
ปีที่บริษัทมีการสั่งซื้อมาในช่วงไตรมาสที่สองของปี 2551
และมีการระบายสินค้าที่ช้าเนื่องจากการลดลงของยอดขายเนื่องจากภาวะเศรษฐกิจที่ชะลอตัวลง
ทำให้มีการตั้งค่าเผื่อการลดมูลค่าสินค้าดังกล่าวร้อยละ 50
ทำให้เกิดการขาดทุนจากการด้อยค่าของสินค้าในปี 2552 ทั้งสิ้น 4.77 ล้านบาท

ในปี 2553 บริษัทมีค่าเผื่อการลดมูลค่าสินค้า 5.52 ล้านบาท
โดยมีการขาดทุนจากการด้อยค่าสินค้าในช่วงดังกล่าว 2.31 ล้านบาท
เนื่องจากนโยบายการตั้งค่าเผื่อการลดมูลค่าสินค้าสำหรับสินค้าที่เสื่อมสภาพช้าที่มีอายุเกิน 5 ปีขึ้นไป
ซึ่งเริ่มใช้ตั้งแต่ไตรมาสที่ 3 ปี 2553 ดังที่กล่าวข้างต้น
และผู้สอบบัญชีได้มีการพิจารณาค่าเผื่อการลดมูลค่าสินค้าเพิ่มเติม
โดยพิจารณาจากอัตราหมุนเวียนของแต่ละสินค้า ซึ่งในปี 2553
ได้มีการตั้งค่าเผื่อการลดมูลค่าสินค้าลดลงดังกล่าวเป็นจำนวน 1.21 ล้านบาท

3)  ที่ดิน อาคารและอุปกรณ์สุทธิ

ที่ดิน อาคารและอุปกรณ์สุทธิ ในงวดบัญชีปี 2550 ปี 2551 ปี 2552 และปี 2553 มีมูลค่าเท่ากับ
162.78 ล้านบาท 154.23 ล้านบาท 140.55 ล้านบาท และ 153.22 ล้านบาทตามลำดับ
ซึ่งการลดลงในปี 2551 ถึงปี 2552 มีสาเหตุหลักจากค่าเสื่อมราคาของทรัพย์สิน
ซึ่งส่วนใหญ่ประกอบด้วยอาคารสำนักงานและคลังสินค้าแห่งใหม่บนเนื้อที่ 5-0-1 ไร่
ที่อำเภอลำลูกกา จังหวัดปทุมธานี ซึ่งมีมูลค่าเงินลงทุนเท่ากับ 138.36 ล้านบาท

ทั้งนี้ ที่ดิน อาคาร และอุปกรณ์สุทธิ ณ 31 ธันวาคม 2553 ได้เพิ่มขึ้นจากสิ้นปี 2552
โดยมีสาเหตุหลักจากการซื้อที่ดินและอาคารเพื่อใช้เป็นสำนักงานสาขาระยอง
(รวมส่วนต่อเติมและงานระหว่างก่อสร้าง) ทั้งสิ้น 12.55 ล้านบาท

4)  สินทรัพย์ที่ไม่ได้ใช้ในการประกอบกิจการ

สินทรัพย์ที่ไม่ได้ใช้ในการประกอบกิจการในงวดบัญชีปี 2550 ปี 2551 ปี 2552 และปี 2553
มีมูลค่าเท่ากับ 1.25 ล้านบาท 4.44 ล้านบาท 7.28 ล้านบาท และ 2.57 ล้านบาท ตามลำดับ
โดยในปี 2550 สินทรัพย์ที่ไม่ได้ใช้ในการประกอบกิจการ คือ ที่ดินที่จังหวัดเชียงราย
ซึ่งบริษัทได้จำหน่ายออกไปให้แก่นายชวลิต หวังธำรง ตามมูลค่าทางบัญชีคิดเป็นจำนวนเงิน 1.25
ล้านบาทในปี 2551

ส่วนสินทรัพย์ที่ไม่ได้ใช้ในการประกอบกิจการในงวดบัญชีปี 2551 คือ สิทธิการเช่าคลังสินค้า 2 แห่ง
ที่อำเภอบางบัวทอง จังหวัดนนทบุรี ซึ่งเดิมบริษัทใช้ประโยชน์เป็นคลังสินค้า

ในปี 2552 ผู้สอบบัญชีได้มีการเปลี่ยนการจัดประเภทบัญชีของที่ดิน อาคารและอุปกรณ์
และสินทรัพย์ที่ไม่ได้ใช้ในการประกอบกิจการทำให้มูลค่าของทรัพย์สินที่ไม่ได้ใช้ในการประกอบกิจการเพิ่มขึ้นในช่วงเวลาดังกล่าว
โดยทรัพย์สินที่ไม่ได้ใช้ในการประกอบกิจการที่บันทึกเพิ่ม คือ ห้องชุดโครงการอุตสาหกรรมนาริตะ
จังหวัดนนทบุรี

ในปี 2553 สินทรัพย์ที่ไม่ได้ใช้ในการประกอบกิจการลดลงจากในปี 2552
เนื่องจากบริษัทมีการให้บริษัทย่อยเช่าคลังสินค้า ที่อำเภอบางบัวทอง จังหวัดนนทบุรี
เพื่อเป็นโรงงานประกอบอุปกรณ์บำบัดน้ำ
ทำให้มีการเปลี่ยนการจัดประเภทบัญชีทรัพย์สินดังกล่าวให้อยู่ในบัญชีที่ดิน อาคาร และอุปกรณ์

สำหรับนโยบายดำเนินการเกี่ยวกับสินทรัพย์ที่ไม่ได้ใช้ในการประกอบกิจการนั้น
บริษัทมีนโยบายที่จะจำหน่ายออกไปเมื่อสามารถขายได้ในราคาที่เหมาะสม
โดยในระหว่างที่ยังไม่สามารถจำหน่ายออกไปได้
บริษัทมีนโยบายให้เช่าทรัพย์สินดังกล่าวเพื่อก่อให้เกิดรายได้แก่บริษัท

สำหรับนโยบายการตั้งค่าเผื่อการด้อยค่าของสินทรัพย์ที่ไม่ได้ใช้ในการประกอบกิจการนั้น
บริษัทปฏิบัติตามมาตรฐานบัญชีเช่นเดียวกับสินทรัพย์ที่ใช้ในการประกอบธุรกิจ

5)  เงินลงทุนในบริษัทย่อย

ในเดือนพฤศจิกายน 2552 บริษัทได้ทำการลงทุนในบริษัท พีดี เจเนซิส เอ็นจิเนียริ่งจำกัด
ซึ่งประกอบธุรกิจด้านการออกแบบ ผลิต ก่อสร้างและติดตั้งระบบบำบัดน้ำเสีย
ระบบผลิตน้ำประปาและน้ำดื่ม และระบบบำบัดน้ำเสียเพื่อนำกลับมาใช้ใหม่ โดยมีมูลค่าเงินลงทุน 3
ล้านบาท หรือคิดเป็นสัดส่วนการลงทุนร้อยละ 60 ของทุนจดทะเบียนของบริษัทย่อย

6)  เงินให้กู้ยืมแก่บริษัทย่อย

บริษัทได้ให้เงินกู้ยืมระยะสั้นแก่บริษัทย่อยในรูปตั๋วสัญญาใช้เงินมูลค่า 5 ล้านบาท
คิดอัตราดอกเบี้ยร้อยละ 15 ต่อปี กำหนดชำระเมื่อทวงถาม
โดยมีวัตถุประสงค์ในการให้กู้ยืมเพื่อใช้เป็นเงินทุนหมุนเวียนในการประกอบกิจการของบริษัทย่อย

7)  เงินลงทุนในบริษัทร่วม

ในปี 2550 และปี 2551 บริษัทรับรู้ส่วนได้เสียในขาดทุนสุทธิของบริษัท แอเจิล แอ็ลไลแอนซ์ จำกัด
เป็นจำนวนเงิน 0.95 ล้านบาท และ 0.34 ล้านบาท ตามลำดับ
ทำให้มูลค่าเงินลงทุนลดลงตามลำดับ เท่ากับ 1.06 ล้านบาท 0.72 ล้านบาท ตามลำดับ

อย่างไรก็ตามในเดือนมิถุนายน ปี 2552 บริษัทได้ขายเงินลงทุนในบริษัท แอเจิล แอ็ลไลแอนซ์
จำกัด ทั้งหมดที่บริษัทถืออยู่ในราคาตามมูลค่าที่ตราไว้ (Par Value)
พร้อมทั้งภาระเงินให้กู้ยืมจำนวน 544,645 ดอลลาร์สิงคโปร์ โดยขายหุ้นให้นายชวลิต หวังธำรง
นายธีรเดช จารุตั้งตรง และ Mr. Xiao Li Yue ซึ่งเป็นผู้บริหารของบริษัท แอเจิล เซฟตี้
อีควิปเม้นท์ (เซี่ยงไฮ้) คอร์ปอเรชั่น จำกัด ในสัดส่วนร้อยละ 11.20 ร้อยละ 4.80 และร้อยละ
9.00 ของทุนจดทะเบียนตามลำดับ
ทั้งนี้การขายเงินลงทุนดังกล่าวทำให้บริษัทมีกำไรจากการขายเงินลงทุนเท่ากับ 4.52 ล้านบาท

8)  เงินลงทุนระยะยาวในกิจการที่เกี่ยวข้องกัน

ในปี 2547 บริษัทได้ทำการลงทุนในบริษัท เอ็นแอนด์พี โฮลดิ้ง จำกัด ซึ่งทำธุรกิจร้านอาหาร
เป็นจำนวนเงิน 1 ล้านบาท คิดเป็นสัดส่วนการถือหุ้นร้อยละ 2 ของทุนที่ออกและชำระแล้ว
ต่อมาบริษัทดังกล่าวได้มีผลประกอบการขาดทุนอย่างต่อเนื่องและหยุดประกอบกิจการ
บริษัทจึงได้มีการตั้งค่าเผื่อการด้อยค่าของเงินลงทุนดังกล่าวแล้วทั้งจำนวน ในปี 2550

9)  เงินให้กู้ยืมระยะยาวแก่บริษัทร่วม

บริษัทให้กู้ยืมเงินแก่บริษัท แอเจิล แอ็ลไลแอนซ์ จำกัด เป็นจำนวนเงิน 544,645 ดอลลาร์สิงคโปร์
ซึ่งเป็นไปตามเงื่อนไขของสัญญาผู้ถือหุ้น โดยคิดอัตราดอกเบี้ยร้อยละ 4.25 ยอดเงินกู้ในปี 2550
และปี 2551 ไม่มีการเปลี่ยนแปลง
จำนวนเงินที่แตกต่างในงบการเงินเนื่องจากผลกระทบจากอัตราแลกเปลี่ยน

ทั้งนี้เนื่องจากบริษัท แอเจิล แอ็ลไลแอนซ์ จำกัด ประสบกับภาวะขาดทุนมาโดยตลอด
จึงไม่สามารถจ่ายชำระดอกเบี้ยให้แก่บริษัทตามกำหนดได้ ดังนั้นในปี 2551
บริษัทจึงมีการตั้งค่าเผื่อหนี้สงสัยจะสูญในส่วนของดอกเบี้ยเงินกู้ที่ค้างชำระทั้งหมดคิดเป็นจำนวนเงินทั้งสิ้น
1,271,781.68 บาท และตั้งเพิ่มในระหว่างปี 2552 จนกระทั่งบริษัทได้ขายเงินลงทุนใน บริษัท
แอเจิล แอ็ลไลแอนซ์ จำกัด โดยนายชวลิตและนายธีรเดชรับภาระในการจ่ายเงินให้กู้ยืมจำนวน
544,645 ดอลลาร์สิงคโปร์ พร้อมทั้งดอกเบี้ยรับค้างชำระจำนวน 62,704.87 ดอลลาร์สิงคโปร์

10) เงินให้กู้ยืมระยะยาวแก่กิจการที่เกี่ยวข้องกัน

ในปี 2552 บริษัทย่อยได้ให้เงินกู้ยืมระยะยาวแก่กิจการที่เกี่ยวข้องกัน คือ บริษัท เจเนซิส
เอ็นไวรอนเมนท์ เซอร์วิส จำกัด ในรูปของสัญญาเงินกู้ วงเงิน 4.80 ล้านบาท
อัตราดอกเบี้ยร้อยละ 15 ต่อปี กำหนดชำระเงินต้นเป็นรายเดือน โดยเริ่มชำระในเดือนมกราคม
2553 และให้เสร็จสิ้นภายใน 66 เดือนซึ่ง ณ วันที่ 31 ธันวาคม 2552 มีการเบิกใช้แล้วจำนวน
3.80 ล้านบาท โดยเป็นไปตามข้อตกลงในการชักชวนผู้ถือหุ้นของบริษัท เจเนซิส เอ็นไวรอนเมนท์
เซอร์วิส จำกัด มาร่วมลงทุนและบริหารงานในบริษัทย่อย อย่างไรก็ตาม บริษัท เจเนซิส
เอ็นไวรอนเมนท์ เซอร์วิส จำกัด ได้ทำการชำระคืนเงินกู้ทั้งจำนวนแก่บริษัทย่อยในเดือนกรกฎาคม
2553

  สภาพคล่อง

  กระแสเงินสดจากกิจกรรมดำเนินงาน

ในปี 2550 บริษัทมีเงินสดสุทธิที่ได้มาจากกิจกรรมดำเนินงานตามงบการเงินรวม 50.75 ล้านบาท
โดยกระแสเงินสดที่เปลี่ยนแปลงในรายการหลัก คือ กำไรก่อนภาษีเงินได้ 66.77 ล้านบาท
ลูกหนี้และตั๋วเงินรับการค้าที่เพิ่มขึ้น 37.57 ล้านบาท สินค้าคงเหลือที่เพิ่มขึ้น 54.47 ล้านบาท
และเจ้าหนี้และตั๋วเงินจ่ายการค้าที่เพิ่มขึ้นเป็นจำนวน 74.09 ล้านบาท

ในปี 2551 บริษัทมีเงินสดสุทธิที่ใช้ไปในกิจกรรมดำเนินงานทั้งสิ้น 42.23 ล้านบาท
โดยกระแสเงินสดที่เปลี่ยนแปลงในรายการหลัก คือ กำไรก่อนภาษีเงินได้ 73.15 ล้านบาท
กำไรจากการจำหน่ายสินทรัพย์ 19.48 ล้านบาท สินค้าคงเหลือที่เพิ่มขึ้น 39.16 ล้านบาท
เจ้าหนี้และตั๋วเงินจ่ายการค้าที่ลดลง 71.52 ล้านบาท
นอกจากบริษัทมีการจ่ายชำระภาษีเงินได้ออกไปเป็นจำนวนทั้งสิ้น 25.43
ล้านบาททำให้มีเงินสดที่ใช้ไปในกิจกรรมดำเนินงานสูงขึ้น

ในปี 2552 บริษัทมีเงินสดสุทธิที่ได้มาจากกิจกรรมดำเนินงานทั้งสิ้น 86.98 ล้านบาท
โดยกระแสเงินสดที่เปลี่ยนแปลงในรายการหลัก คือ กำไรก่อนภาษีเงินได้ 25.78 ล้านบาท
การลดลงสินค้าคงเหลือ 45.72 ล้านบาท และการเพิ่มขึ้นของเจ้าหนี้การค้า 22.61 ล้านบาท

ในปี 2553 บริษัทมีเงินสดสุทธิที่ได้มาจากการดำเนินงานเท่ากับ 21.32 ล้านบาท
โดยมีรายการหลักคือ กำไรก่อนภาษีเงินได้ 52.90 ล้านบาท การเพิ่มขึ้นของสินค้าคงเหลือ 32.97
ล้านบาท และการเพิ่มขึ้นของหนี้สินหมุนเวียนอื่น 12.39 ล้านบาท

ทั้งนี้ ในปี 2553 บริษัทได้มีการเปลี่ยนผู้สอบบัญชี
ซึ่งมีการจัดประเภทบัญชีใหม่ในงบการเงินสำหรับปีสิ้นสุดในวันที่ 31 ธันวาคม 2552
ทำให้บางรายการในงบกระแสเงินสดปี 2552 เช่น เงินสดและรายการเทียบเท่าเงินสด
และลูกหนี้การค้า-สุทธิ ที่เป็นไปตามการจัดประเภทบัญชีตามผู้สอบบัญชีเดิม
อาจไม่ตรงกับงบดุลซึ่งอ้างอิงตามการจัดประเภทบัญชีใหม่

ในปี 2552 และปี2553 ผู้สอบบัญชีได้มีการจัดประเภทของการเปลี่ยนแปลงของเงินให้กู้ยืมแก่ลูกจ้าง
จากกระแสเงินสดจากการดำเนินงาน เป็นกระแสเงินสดจากการลงทุน อย่างไรก็ตาม
เพื่อการเปรียบเทียบระหว่างปี
การวิเคราะห์งบการเงินจะแสดงการเปลี่ยนแปลงของเงินให้กู้ยืมแก่ลูกจ้างให้อยู่ในกระแสเงินสดที่ได้มาจากการดำเนินงาน
ตามการจัดประเภทบัญชีในปี 2550 ถึง 2551

  กระแสเงินสดจากกิจกรรมลงทุน

ในปี 2550
บริษัทมีการใช้เงินสดเพื่อใช้ในกิจกรรมลงทุนตามงบการเงินที่แสดงเงินลงทุนตามวิธีส่วนได้เสียทั้งสิ้น
94.18 ล้านบาท โดยมีรายการที่สำคัญ คือ
ค่าก่อสร้างอาคารสำนักงานและคลังสินค้าแห่งใหม่ของบริษัท จำนวนเงิน 88.76 ล้านบาท
ค่าซอฟท์แวร์ในการบริหารจัดการ จำนวนเงิน 1.70 ล้านบาท
นอกจากนี้บริษัทยังมีเงินให้กู้ยืมระยะยาวแก่กิจการที่เกี่ยวข้องเพิ่มขึ้น 4.08 ล้านบาท
ซึ่งเป็นการให้กู้ยืมกับบริษัท แอเจิล แอ็ล ไลแอนซ์ จำกัด
ในปีนี้บริษัทมีเงินสดรับจากการจำหน่ายเงินลงทุนในบริษัท ซี เอส จี โซลูชั่น (ประเทศไทย) จำกัด
และบริษัท ไฮโดรเท็ค จำกัด

ในปี 2551
บริษัทมีเงินสดที่ได้มาจากกิจกรรรมลงทุนตามงบการเงินที่แสดงเงินลงทุนตามวิธีส่วนได้เสียทั้งสิ้น
18.10 ล้านบาท โดยมีรายการที่สำคัญ คือ เงินสดรับจากการจำหน่ายสินทรัพย์ถาวร 26.22
ล้านบาท ซึ่งเป็นการจำหน่ายที่ดินพร้อมสิ่งปลูกสร้างที่สำนักงานเดิม ห้องชุดที่อาคารปทุมวันรีสอร์ท
รถยนต์ ที่ดินที่เชียงราย ในส่วนของเงินสดจ่ายเพื่อซื้อสินทรัพย์ถาวร 4.89 ล้านบาท
เป็นรายการซื้อซอฟท์แวร์คอมพิวเตอร์ รถยนต์ประจำตำแหน่ง รถกระบะ และรถ Forklift
เพื่อนำมาใช้ในการประกอบกิจการ นอกจากนี้ในส่วนของเงินสดจ่ายชำระเจ้าหนี้ค่าสินทรัพย์ 2.37
ล้านบาท

ในปี 2552 บริษัทมีเงินสดที่ได้มาจากกิจกรรมการลงทุนตามงบการเงินรวมทั้งสิ้น 15.62 ล้านบาท
โดยมีรายการที่สำคัญคือ เงินสดรับจากการจำหน่ายเงินให้กู้ยืมระยะยาวแก่บริษัทร่วมจำนวน 12.62
ล้านบาท เงินสดรับจากการจำหน่ายเงินลงทุนในบริษัทร่วมจำนวน 4.35 ล้านบาท
และเงินสดจ่ายเงินให้กู้ยืมระยะยาวแก่กิจการที่เกี่ยวข้องกัน คือ บริษัท เจเนซิส เอ็นไวรอนเมนท์
เซอร์วิส จำกัด จำนวน 3.80 ล้านบาท ทั้งนี้
เงินสดที่ได้มาจากกิจกรรมการลงทุนตามงบการเงินเฉพาะกิจการมีส่วนของเงินลงทุนในบริษัทย่อย
คือ บริษัท พีดี เจเนซิส เอ็นจิเนียริ่ง จำกัด จำนวน 3.00 ล้านบาท
และเงินให้กู้ยืมระยะสั้นแก่บริษัทย่อยจำนวน 5.00 ล้านบาท

ในปี 2553 บริษัทได้เงินสดสุทธิที่ใช้ในกิจกรรรมลงทุนตามงบการเงินรวมทั้งสิ้น 16.62 ล้านบาท
โดยมีรายการที่สำคัญ คือ เงินสดจ่ายเพื่อซื้อสินทรัพย์ถาวรมูลค่า 19.43 ล้านบาท
โดยมีสาเหตุหลักจากการซื้อที่ดินและอาคารเพื่อใช้เป็นสำนักงานสาขาระยอง (รวมส่วนต่อเติม)
ทั้งสิ้น 12.55 ล้านบาท

  กระแสเงินสดจากการจัดหาเงิน

ในปี 2550
บริษัทมีเงินสดจากกิจกรรมจัดหาเงินตามงบการเงินที่แสดงเงินลงทุนตามวิธีส่วนได้เสียเพิ่มขึ้นสุทธิ
32.12 ล้านบาท โดยเป็นผลมาจากการที่บริษัทมีการการเพิ่มทุน 60.00
ล้านบาทและมีการกู้ยืมเงินเบิกเกินบัญชีเพิ่มขึ้น 64.23
ล้านบาทเพื่อการใช้คืนเงินกู้ยืมระยะสั้นจากบุคคลและกิจการที่เกี่ยวข้องที่แสดงยอดลดลง 71.05
ล้านบาทและใช้เป็นเงินทุนหมุนเวียนของกิจการ
นอกจากนี้บริษัทมีการเงินกู้ยืมระยะยาวจากธนาคารอีก 66.54 ล้านบาท
โดยการกู้ยืมเงินดังกล่าวเป็นเงินทุนที่ใช้ในการสร้างสำนักงานใหม่
ในขณะเดียวกันบริษัทได้มีการชำระคืนเงินกู้ยืมระยะยาวกับธนาคารจำนวน 9.45 ล้านบาท
ทั้งนี้ในเดือนกันยายนบริษัทมีการจ่ายเงินปันผลจากกำไรสะสมจำนวน 66.00 ล้านบาท
ให้กับผู้ถือหุ้นจำนวน 10,000 หุ้น ที่จำนวนหุ้นละ 6,600 บาท (มูลค่าที่ตราไว้หุ้นละ 1,000 บาท)

ในปี 2551
บริษัทมีเงินสดสุทธิได้มาจากกิจกรรมจัดหาเงินตามงบการเงินที่แสดงเงินลงทุนตามวิธีส่วนได้เสียเพิ่มขึ้น
24.30 ล้านบาท โดยเป็นผลมาจากการที่บริษัทมีการเพิ่มทุน 25.00 ล้านบาท
และมีเงินเบิกเกินบัญชีและเงินกู้ยืมระยะสั้นจากสถาบันการเงินเพิ่มขึ้น 48.02 ล้านบาท
จ่ายชำระคืนเงินกู้ยืมระยะยาวจากธนาคาร 80.07 ล้านบาท
รับเงินกู้ยืมระยะยาวจากธนาคารเพิ่มอีก 70 ล้านบาท และจ่ายเงินปันผลจากกำไรสุทธิปี 2550
จำนวน 19.00 ล้านบาท และจากผลประกอบการในครึ่งปีแรกของปี 2551 จำนวน 9.50 ล้านบาท

ในปี 2552 บริษัทมีเงินสดสุทธิใช้ไปในกิจกรรมจัดหาเงินตามงบการเงินรวมทั้งหมด 92.07
ล้านบาท
โดยเป็นผลมาจากการที่บริษัทมีเงินเบิกเกินบัญชีและเงินกู้ยืมระยะสั้นจากสถาบันการเงินลดลง
55.51 ล้าน จ่ายชำระคืนเงินกู้ยืมระยะยาวจากธนาคาร 13.46 ล้านบาท
และจ่ายเงินปันผลจากกำไรสุทธิปี 2551 จำนวน 12.35 ล้านบาท
และจากผลประกอบการในครึ่งปีแรกของปี 2551 จำนวน 4.75 ล้านบาท

ในปี 2553 บริษัทมีเงินสดสุทธิได้จากกิจกรรมจัดหาเงิน 58.89 ล้านบาท
โดยมีสาเหตุหลักจากเงินสดรับจากการเพิ่มทุน 137.69 ล้านบาท
การลดลงของเงินเบิกเกินบัญชีและเงินกู้ยืมระยะสั้นมูลค่า 42.96 ล้านบาท
จ่ายชำระเงินกู้ยืมระยาวจากธนาคาร 16.08 ล้านบาท และการจ่ายเงินปันผลจากผลประกอบการปี
2552 ส่วนเพิ่มเติมจากเงินปันผลระหว่างการที่ได้จ่ายไปแล้วในปี 2552 เป็นจำนวน 7.60
ล้านบาท และการจ่ายเงินปันผลระหว่างกาลจากผลการดำเนินงาน 6 เดือนแรกของปี 2553
และจากกำไรสะสม จำนวน 28.5 ล้านบาท รวมเป็นจำนวนทั้งสิ้น 36.1 ล้านบาท

อัตราส่วนสภาพคล่อง

บริษัทมีอัตราส่วนสภาพคล่องในปี 2550 ปี 2551 ปี 2552 และปี 2553 เท่ากับ 0.94 เท่า 1.17
เท่า 1.31 เท่า และ 2.01 เท่า ตามลำดับ

บริษัทมีระยะเวลาเก็บหนี้เฉลี่ยในปี ในปี 2550 ปี 2551 ปี 2552 และปี 2553 เท่ากับ 54.04
วัน 56.39 วัน 62.14 วัน และ 51.40 วัน โดยสาเหตุที่ระยะเวลาเก็บหนี้เฉลี่ยในปี 2550
ลดลงจากปี 2549 เนื่องจากทางบริษัทมีการขยายฐานลูกค้ารายใหม่เพิ่มขึ้น
ซึ่งระยะเวลาการให้เครดิตสำหรับลูกค้ารายใหม่จะสั้นกว่าลูกค้ารายเก่า
นอกจากนี้บริษัทยังมีการควบคุมในเรื่องการเก็บหนี้จากลูกค้าที่เข้มงวดมากขึ้น ในขณะที่ปี 2551
ระยะเวลาเก็บหนี้เฉลี่ยเพิ่มขึ้นจากการที่บริษัทได้ขยายเครดิตเทอมให้กับลูกค้าบางรายที่มีประวัติการชำระหนี้ที่ดี
ตามนโยบายปี 2551 ซึ่งโดยส่วนใหญ่จะเป็นลูกค้าในกลุ่มผู้บริโภคขั้นสุดท้าย เช่นเดียวกับปี 2552
ที่ได้ทำการขยายระยะเวลาเก็บหนี้ให้แก่ลูกค้าบางรายที่มีประวัติการชำระที่ดีแต่ได้รับผลกระทบจากการชะลอตัวทางเศรษฐกิจ
ทำให้ระยะเวลาเก็บหนี้เฉลี่ยเพิ่มขึ้นจากปี 2551 ส่วนในปี 2553
ระยะเวลาเก็บหนี้เฉลี่ยลดลงจากในปี 2552
เนื่องจากลูกค้าได้มีการจ่ายชำระตรงเวลามากขึ้นจากฐานะทางการเงินดีขึ้นตามการฟื้นตัวของภาวะเศรษฐกิจ
และการที่โครงสร้างการขายที่มีสัดส่วนลูกค้าที่ได้รับเทอมการจ่ายชำระสั้นเพิ่มขึ้น

ในปี 2550 ปี 2551 ปี 2552 และปี 2553 บริษัทมีระยะเวลาขายสินค้าเฉลี่ยเท่ากับ 82.57 วัน
119.33 วัน 132.83 วัน และ 92.66 วัน ตามลำดับ ทั้งนี้ปี 2551
บริษัทมีระยะเวลาขายสินค้าเฉลี่ยสูงขึ้น เนื่องจากในไตรมาสที่ 2
บริษัทมีการคาดการณ์ว่าราคาสินค้าในอนาคตจะมีการปรับตัวเพิ่มขึ้นจากการผลกระทบในเรื่องอัตราแลกเปลี่ยน
บริษัทจึงสต็อคสินค้าเพิ่มขึ้นมากกว่าปกติ
กอปรกับในครึ่งปีหลังประสบกับภาวะเศรษฐกิจชะลอตัวจึงส่งผลต่อการระบายสินค้าที่ไม่เป็นไปตามที่บริษัทคาดการณ์
ส่วนในปี 2552
ระยะเวลาขายสินค้าเฉลี่ยเพิ่มขึ้นเนื่องจากยอดขายที่ลดลงในขณะที่ปริมาณสินค้าคงเหลือยังคงอยู่ในระดับที่สูง
ซึ่งยอดขายที่เพิ่มขึ้นในปี 2553 ประกอบกับมีการระบายสินค้าคงคลัง
ส่งผลให้ระยะเวลาขายสินค้าเฉลี่ยในช่วงดังกล่าวลดลงจากในปี 2552

บริษัทมีระยะเวลาชำระหนี้เฉลี่ย ในปี 2550 ปี 2551 ปี 2552 และปี 2553 เท่ากับ 75.32 วัน
71.29 วัน 56.60 วัน และ 51.68 วัน โดยสาเหตุที่ทำให้บริษัทมีระยะเวลาชำระหนี้เฉลี่ยในปี
2550 สูงขึ้นเนื่องจากบริษัทได้รับเครดิตเทอมที่นานสำหรับสินค้าที่รับโอนมาจากบริษัทที่เกี่ยวข้อง
ในขณะที่ปี 2551 บริษัทมีระยะเวลาชำระหนี้เฉลี่ยต่ำลง
เนื่องจากบริษัทได้สั่งสินค้าในกลุ่มที่มีระยะเวลาชำระหนี้สั้นในสัดส่วนที่สูงขึ้น
ส่วนระยะเวลาชำระหนี้ที่ลดลงในปี 2552
มีสาเหตุจากที่มีการชะลอการสั่งรองเท้าซึ่งเป็นสินค้าที่ได้รับเทอมการจ่ายชำระที่นาน
เนื่องจากมีสินค้าคงเหลือที่เป็นจำนวน
และการได้รับเทอมการจ่ายชำระที่ลดลงจากผู้จำหน่ายรายหลักรายหนึ่ง ส่วนในปี 2553
ระยะเวลาชำระหนี้เฉลี่ยลดลงเล็กน้อยเนื่องจากสัดส่วนการซื้อสินค้าต่างประเทศซึ่งมีเทอมการจ่ายชำระนานกว่าสินค้าในประเทศ
ลดลงเล็กน้อยจากในช่วงปี 2552
โดยเจ้าหนี้การค้าในประเทศและต่างประเทศของบริษัทและบริษัทย่อยในปี 2552 และปี 2553
เป็นดังนี้

  -------------------------------- -------------------- ------------------
                                   งบการเงินรวม          

                                   ปี 2552               31 ธ.ค. 2553

  เจ้าหนี้การค้าในประเทศ               18,061,100.40        23,300,596.87

  เจ้าหนี้การค้าต่างประเทศ              44,963,867.55        39,631,608.96

  รวม                              63,024,967.95        62,932,205.83
  -------------------------------- -------------------- ------------------

  --------------------------------------------------------------------------------------------------------------------------
  อัตราส่วนสภาพคล่อง                       งบการเงินที่แสดงเงินลงทุน                   งบการเงินรวม                      
                                        ตามวิธีส่วนได้เสีย                                                           
  ----------------------------- ------- ---------------------- ------ -------- ------------- ----------- ------ ------------
                                        ปี 2550                 ปี 2551          ปี 2552                    ปี 2553 

  อัตราส่วนสภาพคล่อง(เท่า)          0.94                                  1.17                   1.31               2.01

  อัตราส่วนสภาพคล่องหมุนเร็ว(เท่า)    0.44                                  0.42                   0.63               1.13

  ระยะเวลาเก็บหนี้เฉลี่ย (วัน)        54.04                                 56.39                  62.14              51.40

  ระยะเวลาชำระหนี้เฉลี่ย (วัน)       75.32                                 71.29                  56.60              51.68

  ระยะเวลาขายสินค้าเฉลี่ย (วัน)      82.57                                 119.33                 132.83             92.66

  Cash Cycle                    61.29                                 104.44                 138.36             92.67
  --------------------------------------------------------------------------------------------------------------------------

  แหล่งที่มาของเงินทุน

  หนี้สิน

ตามงบการเงินที่แสดงเงินลงทุนตามวิธีส่วนได้เสีย บริษัทมีหนี้สินหมุนเวียนในปี 2550 และปี 2551
เท่ากับ 235.44 ล้านบาท และ 202.19 ล้านบาท ตามลำดับ และมีหนี้สินไม่หมุนเวียนเท่ากับ
59.72 ล้านบาท และ 52.44 ล้านบาท ตามลำดับ ทั้งนี้ในส่วนของเงินกู้ยืม
ยอดรวมของเงินกู้ยืมเพิ่มขึ้นจากปี 2550 เป็นจำนวน 37.98 ล้านบาท
โดยมีสาเหตุจากการเพิ่มขึ้นของเงินเบิกเกินบัญชีและเงินกู้ระยะสั้นจากสถาบันการเงิน
ซึ่งเพิ่มสูงขึ้นจาก 64.37 ล้านบาทในปี 2550 เป็น 112.43 ล้านบาทในปี 2551
หรือคิดเป็นร้อยละ 74.66
เพื่อเป็นเงินทุนหมุนเวียนในการดำเนินงานเนื่องจากทางบริษัทได้สั่งซื้อสินค้าเพิ่มสูงขึ้น
นอกจากนี้ทางบริษัทยังมีส่วนของเจ้าหนี้การค้าและตั๋วเงินจ่ายที่ลดลง 71.40 ล้านบาทจากปี 2550
หรือคิดเป็นร้อยละ 63.64 เนื่องจากการลดปริมาณการสั่งซื้อสินค้าในไตรมาสที่ 4 ปี 2552
ภายหลังจากที่ยอดขายไม่เป็นไปตามที่คาดการณ์ไว้

ตามงบการเงินรวม ในปี 2552 บริษัทมีหนี้สินหมุนเวียนเท่ากับ 154.29 ล้านบาท
หนี้สินไม่หมุนเวียนเท่ากับ 39.52 ล้านบาท ทั้งนี้ในส่วนของเงินกู้ยืม
ยอดรวมของเงินกู้ยืมลดลงจากปี 2551 เป็นจำนวน 68.98 ล้านบาท
โดยมีสาเหตุหลักจากการลดลงของเงินเบิกเกินบัญชีและเงินกู้ระยะสั้นจากสถาบันการเงิน จำนวน
55.52 ล้านบาท
เนื่องจากบริษัทมีความต้องการใช้เงินทุนหมุนเวียนที่น้อยลงจากการลดลงของยอดขายและการลดปริมาณการสั่งซื้อสินค้า
รวมทั้งบริษัทมีเงินสดรับจากการขายเงินลงทุนในบริษัท แอเจิล แอ็ลไลแอนซ์ จำกัด
และการจำหน่ายเงินให้กู้ยืมแก่บริษัทดังกล่าว

ในปี 2553 บริษัทมีหนี้สินหมุนเวียนตามงบการเงินรวมเท่ากับ 158.96 ล้านบาท
และหนี้สินไม่หมุนเวียนเท่ากับ 41.70 ล้านบาท โดยยอดรวมของเงินกู้ยืมลดลงจากปี 2552
เป็นจำนวน 34.07 ล้านบาท
ซึ่งมีสาเหตุหลักจากการลดลงของเงินเบิกเกินบัญชีและเงินกู้ระยะสั้นจากสถาบันการเงินจำนวน
42.99 ล้านบาทเนื่องจากบริษัทมีเงินทุนหมุนเวียนเพิ่มขึ้นจากการเสนอขายหุ้นเพิ่มทุน
จึงทำให้ความต้องการใช้ เงินเบิกเกินบัญชีและเงินกู้ระยะสั้นจากสถาบันการเงินลดลง

  หน่วย : บาท

  --------------------------------------------------------------------------------------------------------------------------------------
  เงินกู้ยืม                                          งบการเงินที่แสดงเงินลงทุนตามวิธีส่วนได้เสีย                    งบการเงินรวม      
  ----------------------------------------------- ----------------------------------- ---------------- ---------------- ----------------
                                                  31 ธ.ค. 50                          31 ธ.ค. 51       31 ธ.ค. 52       31 ธ.ค. 53

  เงินเบิกเกินบัญชีและเงินกู้ระยะสั้นจากสถาบันการเงินการเงิน   64,370,534.11                       112,425,635.38   56,903,937.53    13,917,829.32

  เงินกู้ยืมระยะยาว                                   58,831,872.21                       49,989,367.52    38,690,907.76    38,856,874.82

  เงินกู้ยืมระยะยาวที่ถึงกำหนดชำระภายในหนึ่งปี              17,427,693.29                       16,200,000.00    14,042,601.49    22,792,958.967

  รวมเงินกู้ยืม                                       140,630,099.61                      178,615,002.90   109,637,446.78   75,567,663.10
  --------------------------------------------------------------------------------------------------------------------------------------

ในปี 2550 ปี 2551 ปี 2552 และปี 2553 บริษัทมีอัตราส่วนหนี้สินต่อส่วนของผู้ถือหุ้นอยู่ในระดับ
2.59 เท่า 1.58 เท่า 1.18 เท่า และ 0.71 เท่าตามลำดับ
ถึงแม้ว่าบริษัทจะมีการกู้ยืมเงินมากขึ้นเพื่อนำมาใช้ในการลงทุนและขยายธุรกิจ
รวมทั้งเป็นเงินทุนหมุนเวียนในการดำเนินงาน แต่บริษัทได้มีการเพิ่มทุนจดทะเบียนในระหว่างปี
2550 และปี 2551 ทำให้อัตราส่วนหนี้สินต่อส่วนของผู้ถือหุ้นลดลง สำหรับในปี 2552
บริษัทมีอัตราหนี้สินต่อส่วนของผู้ถือหุ้นลดลงเนื่องจากบริษัทมีภาระหนี้สินที่ลดลงจากการจ่ายชำระคืนเงินเบิกเกินบัญชีและเงินกู้ยืมระยะสั้น
และปี 2553 อัตราส่วนหนี้สินต่อส่วนของผู้ถือหุ้นลดลงเนื่องจากส่วนของผู้ถือหุ้นเพิ่มขึ้นจากการเพิ่มทุน
40 ล้านบาท และส่วนเกินมุลค่าหุ้น 97.69 ล้านบาท
ซึ่งหนี้สินรวมเพิ่มขึ้นจากการรับเงินกู้ยืมระยะยาวจากสถาบันการเงิน 25 ล้านบาท
เงินปันผลค้างจ่าย 20.25 ล้านบาท
และเงินเบิกเกินบัญชีและเงินกู้ระยะสั้นจากสถาบันการเงินลดลง 42.99 ล้านบาท

  ภาระผูกพันและหนี้สินที่อาจจะเกิดขึ้น

บริษัทมีภาระผูกพันกับธนาคารเป็นหนังสือค้ำประกันซึ่งส่วนใหญ่เป็นหนังสือค้ำประกันที่ออกให้กับลูกค้ากลุ่มราชการ
สำหรับยอดคงค้างของหนังสือค้ำประกันดังกล่าว ณ วันที่ 31 ธันวาคม 2551 ปี 2552 และ ณ วันที่
31 ธันวาคม 2553 สรุปได้ดังนี้

  หน่วย : บาท

  ----------------------- ------------------------- -------------- -------------- --------------
  บริษัท                    ยอดคงค้างของหนังสือค้ำประกัน                                 

                          31 ธ.ค. 50                31 ธ.ค. 51     31 ธ.ค. 52     31 ธ.ค. 53

  บริษัท ผลธัญญะ จำกัด        2,292,536.75              1,662,168.90   2,404,070.50   2,667,938.74
  (มหาชน)                                                                         
  ----------------------- ------------------------- -------------- -------------- --------------

ทั้งนี้ บริษัทได้ให้บริษัทย่อยใช้วงเงินประเภทหนังสือค้ำประกัน วงเงิน 20 ล้านบาทร่วมกับบริษัท
ซึ่งเป็นไปตามมติกรรมการบริษัท ครั้งที่ 9/2552 ณ วันที่ 9 พฤศจิกายน 2552
โดยทั้งสองฝ่ายต่างทำสัญญาค้ำประกันให้แก่อีกฝ่ายหนึ่ง รวมทั้ง นายชวลิต หวังธำรง และนายสุรพล
หังสพฤกษ์ในฐานะกรรมการของบริษัทย่อยได้ทำสัญญาค้ำประกันวงเงินดังกล่าวด้วย
ตามสัญญาค้ำประกัน ลงวันที่ 15 กันยายน 2553 ซึ่ง ณ วันที่ 31 ธันวาคม 2553
บริษัทย่อยยังไม่มีการใช้วงเงินหนังสือค้ำประกันดังดังกล่าว

  ส่วนของผู้ถือหุ้น

ตามงบการเงินที่แสดงเงินลงทุนตามวิธีส่วนได้เสีย ในงวดบัญชีปี 2550
บริษัทมีส่วนของผู้ถือหุ้นเท่ากับ 114.02 ล้านบาทโดยในงวดบัญชีปี 2550
การปรับเพิ่มขึ้นของส่วนของผู้ถือหุ้นเป็นผลมาจากการเพิ่มทุนจดทะเบียนจากผู้ถือหุ้นเดิมจาก 10
ล้านบาท เป็น 70 ล้านบาท
เพื่อนำไปชำระคืนเงินกู้ยืมระยะสั้นจากบุคคลและกิจการที่เกี่ยวข้องกันจำนวน 71.05 ล้านบาท
นอกจากนี้บริษัทได้มีการจ่ายเงินปันผลเป็นจำนวนเงิน 66 ล้านบาท

สำหรับปี 2551 บริษัทมีส่วนของผู้ถือหุ้นเท่ากับ 161.59 ล้านบาท
ซึ่งปรับตัวเพิ่มขึ้นเนื่องจากบริษัทมีการเพิ่มทุนจดทะเบียนผู้ถือหุ้นจากเดิม 70 ล้านบาท เป็น 95
ล้านบาท กำไรสะสมที่ยังไม่ได้จัดสรรเท่ากับ 62.04 ล้านบาท
และมีการจ่ายเงินปันผลรวมทั้งสิ้นจำนวน 28.50 ล้านบาท โดยเป็นการจ่ายจากผลประกอบการในปี
2550 จำนวน 19.00 ล้านบาท และจากผลประกอบการในงวด 6 เดือนแรกของปี 2551 จำนวน
9.50 ล้านบาท

ตามงบการเงินรวมในปี 2552 บริษัทมีส่วนของผู้ถือหุ้นเท่ากับ 164.10 ล้านบาท
ปรับเพิ่มขึ้นจากผลกำไรจากดำเนินงานปี 2552 จำนวน 17.61 ล้านบาท
ทั้งนี้บริษัทได้มีการจ่ายเงินปันผลจากผลประกอบการของปี 2551 จำนวน 12.35 ล้านบาท
และจากผลประกอบการในงวด 6 เดือนแรกของปี 2552 จำนวน 4.75 ล้านบาท

สำหรับปี 2553 บริษัทมีส่วนของผู้ถือหุ้นเท่ากับ 283.20 ล้านบาท
โดยเพิ่มขึ้นเนื่องจากการออกหุ้นสามัญเพิ่มทุนจำนวน 40 ล้านบาทและส่วนเกินมูลค่าหุ้นสามัญ 97.69
ล้านบาท ทั้งนี้ บริษัทมีการจ่ายเงินปันผลจากผลประกอบการงวด 6 เดือนหลังของปี 2552
เป็นจำนวนเงิน 7.60 ล้านบาท และจ่ายเงินปันผลระหว่างกาลจากผลประกอบงวด 6
เดือนแรกของปี 2553 เป็นจำนวนเงิน 7.60 ล้านบาท และจ่ายจากกำไรสะสมเป็นจำนวนเงิน
20.90 ทั้งนี้บริษัทมีผลกำไรจากดำเนินงานปี 2553 จำนวน 37.76 ล้านบาท

12.2.3 ค่าตอบแทนของผู้สอบบัญชี

1)  ค่าตอบแทนของผู้สอบบัญชี (Audit Fee)

บริษัทได้จ่ายค่าตอบแทนการสอบบัญชีให้แก่นางสุวนีย์ กิตติปัญญางาม
ผู้สอบบัญชีรับอนุญาตเลขทะเบียนเลขที่ 2899 จากบริษัท บริษัท บัญชีกิจ จำกัด
ซึ่งเป็นผู้สอบบัญชีของบริษัทในงวดบัญชีปี 2551 เป็นจำนวนเงินรวม 790,000 บาท
และในงวดบัญชีปี 2552 เป็นจำนวน 820,000 บาท

บริษัทได้จ่ายค่าตอบแทนการสอบบัญชีให้แก่นายอธิพงศ์ อธิพงศ์สกุล
ผู้สอบบัญชีรับอนุญาตเลขทะเบียนเลขที่ 3500 จากบริษัท บริษัท เอเอ็นเอส ออดิท จำกัด
ซึ่งเป็นผู้สอบบัญชีของบริษัทในงวดบัญชีปี 2553 เป็นจำนวนเงินรวม 500,000 บาท

2)  ค่าบริการอื่นๆ (Non Audit Fee)

  - ไม่มี –

  12.3 ปัจจัยที่อาจมีผลต่อการดำเนินงานหรือฐานะการเงินในอนาคต

- ไม่มี –